Smulkinti tabako lapai, paruošti rūkymui pypkėje
**Tabakas** – psichoaktyvi, stimuliuojantį poveikį sukelianti medžiaga gaunama iš tabako genties augalų lapų.

Poveikis sveikatai
------------------

Pasaulio sveikatos organizacijos (PSO) teigimu, tabako epidemija yra viena didžiausių visuomenės sveikatos grėsmių, su kokia pasauliui teko susidurti. Kasmet dėl tabako vartojimo miršta daugiau nei 8 milijonai žmonių.

Tabako vartojimas yra pagrindinis širdies ir kraujagyslių ligų rizikos veiksnys, sukelia daugiau nei 20 skirtingų rūšių vėžį bei daugelį kitų sunkių sveikatos sutrikimų. Tabako vartojimas siejamas su dvigubai didesne šizofrenijos ir psichozės rizika. Tyrimai rodo, kad tabakas yra dažniausiai vienas iš pirmųjų išbandomų psichoaktyvių medžiagų, kuris lydi į kitų stimuliantų, tokių kaip kokainas, vartojimą ir priklausomybę.

Dėl žalos sveikatai ir sukeliamos stiprios priklausomybės daugumoje šalių tabako gaminių vartojimas yra kontroliuojamas, nustatant amžiaus cenzą, įpareigojant gamintojus ant pakuočių ar šalia reklamų teikti šviečiamąją informaciją vartotojams apie žalą sveikatai. Lietuvoje nuo 2007 m. pradžios įvesti ribojimai, ribojantys tabako vartojimą restoranuose, kavinėse, baruose ir kitose viešojo maitinimo įstaigose, klubuose, diskotekose, išskyrus specialiai įrengtus cigarų ar pypkių klubus.

Etimologija
-----------

Žodžio „*tabacco*" kilmė anglų kalboje siejama su ispanų kalbos žodžiu „*tabaco*". Tiksli šio žodžio kilmė ginčytina, tačiau spėjama, kad bent iš dalies, šis žodis yra kilęs iš Taino, Karibų jūros, vietinių aravakanų kalbos. Manoma, kad Taino kalba šis žodis reiškia arba tabako lapų ritinį (pagal Bartolome de las Casas, 1552), arba tabagą – savotišką L formos pypkę, naudojamą tabako dūmams uostyti.

Istorija
--------

### Tradicinis vartojimas

Pietų ir Šiaurės Amerikoje tabakas yra naudojamas nuo senų laikų. Kai kurios auginimo vietos Meksikoje datuojamos 1400–1000 m. pr. m. e. Daugelis vietinių indėnų genčių tradiciškai augina ir vartoja tabaką. Istoriškai Rytų miškų vietinių tautų žmonės nešiojo tabaką maišeliuose, kaip lengvai priimamą prekybos ir mainų produktą. Jis galėjo būti rūkomas tiek socialiai, tiek iškilmingais tikslais, pavyzdžiui, siekiant užtvirtinti taikos sutartį ar prekybos susitarimą. Taip pat, kai kuriose vietinėse kultūrose, tabakas dar yra laikomas Kūrėjo dovana, o apeiginiai tabako dūmai mintis ir maldas nešantys Kūrėjui.

### Populiarinimas

Europiečiams atvykus į Amerikos žemyną, tabakas išpopuliarėjo kaip prekybos ir mainų prekė. Hernándezas de Boncalo, Ispanijos metraštininkas, buvo pirmasis europietis 1559 m. Ispanijos karaliaus Pilypo II Habsburgo įsakymu, atvežęs tabako sėklas į Senąjį Pasaulį. Šios sėklos buvo pasodintos Toledo pakraštyje, tiksliau vietovėje, vadinamoje „Los Cigarrales", kuri savo pavadinimą gavo dėl nuolatinio cikadų (ispaniškai *cigarras*) maro. Iki *Virginia* ir *Burley* tabako rūšių atsiradimo, dūmai buvo per stiprūs, kad juos būtų galima įkvėpti. Rūkoma buvo nedideliais kiekiais, naudojant pypkę, pavyzdžiui, *midwakh* arba *kiseru*, arba naujai išrastus vandens vamzdžius, tokius kaip bongas ar kaljanas. Tabakas tapo toks populiarus, jog Anglijos kolonija Jamestown pasinaudojo juo kaip valiuta ir pradėjo eksportuoti kaip grynuosius pinigus. Tabakas taip pat dažnai įvardijamas, kaip išgelbėjęs Virdžiniją nuo pražūties, dėl pasisekusio jo eksporto.

Prie tabako populiarinimo sėkmės prisidėjo ir tariama šio augalo nauda. Pasak anglų astronomo Tomo Harijoto, lydėjusio serą Richardą Grenville'į jo 1585 m. ekspedicijoje į Roanoke salą, tabako augalas „atveria visas kūno poras ir praėjimus", todėl vietinių gyventojų kūnai „yra sveiki ir nesusiduria su tomis sunkiomis ligomis, dėl kurių mes Anglijoje dažnai kankinamės".

1700 m. tabako, skirto rūkyti, kramtyti ir uostyti, gamyba tapo didžiulė pramonės šaka Europoje ir jos kolonijose. Tabakas buvo viena pagrindinių valiutų Kuboje ir kitose Karibų jūros dalyse nuo XVIII amžiaus. Kubietiški cigarai iki dabar pagarsėję visame pasaulyje.

XIX amžiaus pabaigoje išpopuliarėjo cigaretės. Jamesas Bonsackas išrado mašiną cigarečių gamybai automatizuoti. Šis gamybos padidėjimas leido tabako pramonei sparčiai augti iki XX amžiaus pabaigos, kuomet, padaugėjus mokslinių tyrimų, paaiškėjo tabako gaminių žala sveikatai. Nuo to laiko, beveik visos cigaretės yra gaminamos su filtru.

20 populiariausių rekreacijoje naudojamų narkotinių medžiagų poveikio įvertinimas. Apibendrinus priklausomybės ligų, chemikų, farmakologų bei policijos duomenis ir įvertinus galimą priklausomybę, fizinę ir socialinę žalą, tabakui skirta 9 vieta.

Gamyba
------

Tabako auginimas Minijos kaime 1996 m.Tabako lapų produkcija padidėjo 40 % nuo 1971 m. kai buvo pagaminta 4,2 mln. tonų lapų, iki 1997 m. kai buvo pagaminta 5,9 mln. tonų lapų. Rekordinis pagamintas tabako lapų kiekis užfiksuotas 1992 m. kuris siekė 7,5 mln. tonų. Produkcijos augimą didžiąja dalimi lėmė našumas besivystančiose šalyse, kur gamyba padidėjo 128%, tuo tarpu, tame pačiame laikotarpyje, išsivysčiusiose šalyse gamyba krito. Padidėjusi produkcija Kinijoje buvo esminis faktorius tabako gamybos išaugimui visame pasaulyje. Kinijos dalis pasaulio rinkoje padidėjo nuo 17% 1971 m. iki 47% 1997 m. Šį augimą iš dalies galima paaiškinti žemu importo tarifu į Kiniją, patenkančiam užsienio tabakui. Nors šis tarifas buvo sumažintas nuo 66% 1999 m. iki 10% 2004 m. pirmenybė kiniškoms cigaretėms išliko dėl mažesnės kainos, lyginant su likusiu pasauliu.

### Didžiausi tiekėjai

Kiekvienais metais pasaulyje pagaminama ~5,9 mln. tonų tabako produkcijos. Pagrindiniai tiekėjai yra Kinija, Indija, Brazilija ir Zimbabvė.

| Tūkstančiai tonų  (2008 m.) |
| --- |
|  Kinija | 2836 |
|  Brazilija | 851 |
|  Indija | 520 |
|  JAV | 363 |
|  Argentina | 170 |
|  Indonezija | 170 |
| Malavio vėliava Malavis | 160 |
|  Italija | 110 |
|  Pakistanas | 107 |
|  Turkija | 93 |

Gamybos problematika
--------------------

### Nepilnamečių išnaudojimas darbui

Tarptautinė darbo organizacija pranešė, kad daugiausiai nepilnamečių yra išnaudojama agrikultūros srityje, o tai – viena iš pavojingiausių ir kenksmingiausių darbo sričių. Tabako industrija išnaudoja tam tikrą dalį tokių nepilnamečių. Nepilnamečių išnaudojimas darbui yra paplitęs fermose Brazilijoje, Kinijoje, Indijoje, Indonezijoje, Malavyje ir Zimbabvėje. Nors kai kurie nepilnamečiai dirba kartu su savo šeimomis mažose, šeimų valdomose fermose, kiti dirba masyviose plantacijose. 2009 m. pabaigoje, „Plan International" žiniomis, nepilnamečių (vaikų) išnaudojimas darbui yra įprastas Malavyje (šalis, pagaminanti 1.8% tabako produkcijos). Organizacija apklausė 44 paauglius, kurie dirbo pilnu tempu fermose nuo 2007 ir 2008 m. Nepilnamečiai skundėsi apie žemą gaunamą atlygį, ilgas darbo valandas bei fizinę ir seksualinę prievartą iš pamainos vadybininkų. Jie taip pranešė apie žaliojo tabako sukeliamą vimdymą – apsinuodijimo nikotinu formą. Kai yra apdorojami žali lapai, ant lapų esantis nikotinas įsigeria į odą ir sukelią vimdymą arba apsvaigimą. Nepilnamečiai dirbo sąlygose, kurios privertė jaustis taip, lyg būtų surūkę 50 cigarečių per sąlytį su tabako lapais. Susidūrimas su nikotinu vaikams gali paveikti pokyčius smegenyse ir kitose organizmo funkcijose.

### Ekonomika

Pagrindinės tabako kompanijos paveikė globalią tabako gamybą. „Philip Morris", britiško-amerikietiško tabako ir japonų tabako kompanijos turi arba nuomoja pastatus penkiasdešimtyje šalių ir perka tabako lapus iš bent dvylikos šalių. Šis skatinimas kartu su vyriausybės subsidijomis nuvedė iki pertekliaus tabako visoje industrijoje. Šis perteklius paskatino žemesnes kainas, kurios paskatino nusivylimą tarp mažesnių tabako fermų savininkų. Pasak Pasaulio banko, tarp 1985 ir 2000-ųjų infliacijos pakoreguota tabako kaina nukrito 37 %. Tabakas yra labiausiai nelegaliai, per sienas, gabenamas produktas.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑   Archyvuota kopija 2014-09-20 iš Wayback Machine projekto. Rūkaliams su šiais metais baigsis katino dienos
8. ↑  Ernst, A. (1889). „On the etymology of the word tobacco"
9. ↑   Hilton, Ronald (April 3, 2011). „Christopher Columbus discovers Cuba". World Association of International Studies. Stanford University. Archived from the original on September 1, 2011.
10. ↑  Ernst, A. (1889). „On the etymology of the word tobacco"
11. ↑   Goodman, Jordan. *Tobacco in History and Culture: An Encyclopedia* (Detroit: Thomson Gale, 2005).
12. ↑   Leonard, Jonathan Norton (1970). *Recipes, Latin American cooking*. Time-Life International (Nederlands). p. 21. ISBN 9780809400638.
13. ↑   e.g. Heckewelder, *History, Manners and Customs of the Indian Nations who Once Inhabited Pennsylvania*, p. 149 ff.
14. ↑   "They smoke with excessive eagerness … men, women, girls and boys, all find their keenest pleasure in this way. " – Dièreville describing the Mi’kmaq, *circa* 1699 in *Port Royal*.
15. ↑   Gottsegen, Jack Jacob (1940). *Tobacco: A Study of Its Consumption in the United States*. Pitman. p. 107. OCLC 14728283.
16. ↑   Visuotinė Lietuvos enciklopedija. Senasis Pasaulis.
17. ↑   Appleby, Joyce (2010). *The Relentless Revolution: A History of Capitalism*. W.W. Norton & Company. p. 131.
18. ↑
19. ↑   Hariot, Thomas (1590). A BRIEFE AND TRUE REPORT OF THE NEW FOUND LAND OF VIRGINIA (Report). Project Gutenberg.
20. ↑   Visuotinė Lietuvių enciklopedija. Roanoke’o sala.
21. ↑  Eric Burns, *The Smoke of the Gods: A Social History of Tobacco* (2006), A popular history focused on the US.
22. ↑  Jordan Goodman, *Tobacco in History: The Cultures of Dependence* (1993), A scholarly history worldwide.
23. ↑  Charlotte Cosner, *The Golden Leaf: How Tobacco Shaped Cuba and the Atlantic World* (Vanderbilt University Press; 2015)
24. ↑   Visuotinė Lietuvių enciklopedija. Tabako pramonė.
25. ↑  Richard Kluger, *Ashes to Ashes: America’s Hundred-Year Cigarette War* (1996)
26. ↑  Allan Brandt, *The Cigarette Century: The Rise, Fall, and Deadly Persistence of the Product That Defined America* (2007)
27. ↑  „Populiariausių narkotinių medžiagų poveikio įvertinimas (angl.)".
28. ↑   Food and Agriculture Organization of the United Nations. „Projection of tobacco production, consumption and trade for the year 2010." Rome, 2003.
29. ↑   The Food and Agriculture Organization of the United Nations.*Higher World Tobacco use expected by 2010-growth rates slowing down.* (Rome, 2004).
30. ↑  https://press.un.org/en/2004/sag209.doc.htm The Food and Agriculture Organization of the United Nations.*Higher World Tobacco use expected by 2010-growth rates slowing down.* (Rome, 2004).
31. ↑  https://www.ncbi.nlm.nih.gov/pmc/articles/PMC5029076/Food and Agriculture Organization of the United Nations. „Projection of tobacco production, consumption and trade for the year 2010." Rome, 2003.
32. ↑  Hu, T-W; Mao, Z; et al. (2006). „China at the Crossroads: The Economics of Tobacco and Health". *Tobacco Control*. **15** (Suppl 1): i37–i41. doi:10.1136/tc.2005.014621. PMC 2563551. PMID 16723674.
33. ↑  „FAOSTAT". Food And Agriculture Organization Of The United Nations. Nuoroda tikrinta May 17, 2020.
34. ↑   Wurth, Margaret; Buchanan, Jane (May 13, 2014). Becker, Jo; Ross, James; Olugboji, Babatunde (eds.). *Tobacco’s Hidden Children Hazardous Child Labor in United States Tobacco Farming*. Joe Amon, Zama Coursen-Neff, Arvind Ganesan, Grace Meng. Human Rights Watch. ISBN 9781623131340. OCLC 881428758. Archived from the original on August 6, 2015. Nuoroda tikrinta October 6, 2022.
35. ↑   UNICEF (1997). The State of the World’s Children 1997 (PDF) (Report). Oxford. ISBN 978-0-19-262871-8. OCLC 36286998. Archived from the original (PDF) on June 9, 2021.
36. ↑   Jaffe, Maureen E.; Mills, Monica; Rosen, Sonia A.; Shepard, Robert B.; Slavet, Beth; Samet, Andrew J. (1995). By the Sweat and Toil of Children. Volume 2. The Use of Child Labor in U.S. Agricultural Imports & Forced and Bonded Child Labor : A Report to the Committee on Appropriations, U.S. Congress (PDF) (Report). Washington, D.C.: International Child Labor Study Group, Bureau of International Labor Affairs, Department of Labor. Archived from the original (PDF) on October 6, 2022.
37. ↑   

Bitter Harvest, Child Labour in Agriculture (PDF)(Report). Geneva: International Labour Organization. 1997. Archived from the original (PDF) on October 6, 2022.
38. ↑   Bosch, Dawie; Gordon, Adele (August 27–30, 1996). *Child Labour in Commercial Agriculture in Africa (Working paper number 3)*. Subregional technical workshop on child labour in commercial agriculture for selected English-speaking African countries. Dar es Salaam, Tanzania: International Programme on the Elimination of Child Labour, International Labour Organization. ISBN 9789221104858. OCLC 36763053.
39. ↑  Clacherty, Glynis (2009). „Hard work, long hours and little pay: Research with children working on tobacco farms in Malawi". Plan International, Clacherty & Associates Education and Social Development (Pty) Ltd. Archived from the original on October 6, 2022.
40. ↑  Clacherty, Glynis (2009). „Hard work, long hours and little pay: Research with children working on tobacco farms in Malawi". Plan International, Clacherty & Associates Education and Social Development (Pty) Ltd. Archived from the original on October 6, 2022.
41. ↑   England, Lucinda J.; Bunnell, Rebecca E.; Pechacek, Terry F.; Tong, Van T.; McAfee, Tim A. (2015). „Nicotine and the Developing Human". *American Journal of Preventive Medicine*. **49** (2): 286–93. doi:10.1016/j.amepre.2015.01.015. ISSN 0749-3797. PMC 4594223. PMID 25794473.
42. ↑   

"International Cigarette Manufacturers, "Tobacco Reporter, March 2001
43. ↑   The Campaign for Tobacco Free Kids (November 2001). „Golden Leaf, Barren Harvest: The Costs of Tobacco Farming" (PDF). Archived from the original (PDF) on April 6, 2013.
44. ↑   „Tobacco Underground". *The International Consortium of Investigative Journalists*. Nuoroda tikrinta November 26, 2012.